|  |  |  |
| --- | --- | --- |
| **Saksframlegg** |  |  |
|  |  |
|  |  |
|  |  |  |

**Saksgang:**

|  |  |
| --- | --- |
| **Styre** | **Møtedato** |
| Styret Helsetjenestens driftsorganisasjon for nødnett HF | 22. mars 2024 |

**SAK 15-2024**

**Oppdragsdokument og virksomhetsplan 2024**

***Forslag til vedtak:***

1. Styret tar saken til orientering.

Gjøvik, 15. mars 2024

Lars Erik Tandsæther

Administrerende direktør

**Vedlegg:**

Vedlegg 1 sak 15-2024 Oppdragsdokument 2024 HDO HF

Vedlegg 2 sak 15-2024 Orientering HDO Virksomhetsplan 2024

# Hva saken gjelder

HDO har mottatt vedtatt oppdragsdokument for 2024 (vedlegg 1) fra eierne. Felles og virksomhetsspesifikke oppdrag, samt bestillinger utledet fra øvrig tekst i oppdragsdokumentet, er i etablert virksomhetsplan brutt ned og tildelt ett eller flere ansvarlige team/ressurser iht. til ny organisasjonsstruktur. Fremdrift på oppdragene vil gjennom året følges opp i teamene og relevante fagfora. Detaljert plansetting gjøres i det enkelte team.

I tillegg til løpende virksomhetsrapportering til foretaksstyret, vil de virksomhetsspesifikke oppdragene, økonomi og felles oppdrag *g) Informasjonssikkerhet og personvern*, være gjenstand for rapportering til eierne via styret per første og andre tertial. HDO rapporterer i årlig melding på oppdragsdokumentet i sin helhet (inkl. øvrige felles oppdrag).

HDO noterer at det fra eierne er gitt følgende nye, felles oppdrag:

*a) Felles målbilder og strategisk retning*, som peker på at HFene skal følge opp målbilde mottatt i 2023 gjennom handlingsplaner for egen virksomhet,

*j) Saksgang frem til behandling av saker i AD-møt*e, som omhandler at alle saker til eierne skal være styrebehandlet før oversendelse,

*k) Sykefravær*, som gjenspeiler en tydelig satsning fra eierne på sykefraværsreduksjon etter at dette festet seg på et urovekkende høyt nivå etter pandemien.

Enkelte av de virksomhetsspesifikke oppdragene har fått justeringer/presiseringer i tråd med innspill fra HDO (sak 39-2023). Spesielt merker foretaket seg at oppdraget om deltakelse i Nytt Nødnett er ytterligere presisert. Som følge av at regjeringen har vedtatt gjennomføring av forprosjekt for nytt nødnett, behandles økonomien tilhørende oppdraget ikke som en satsning, men ligger i HDOs budsjett som et fast oppdrag.

Det er ikke gitt noen *nye*, virksomhetsspesifikke oppdrag til HDO for 2024, sammenlignet med 2023. De tre telefoni-oppdragene HDO foreslo i foretakets innspill er dermed ikke inntatt.

# Hovedpunkter og vurdering av handlingsalternativer

Som et ledd i å ta i bruk smidige prinsipper i ny, produktorientert organisasjon, har HDO innført sprintplanlegging som et verktøy som skal hjelpe teamene å strukturere, sette mål for, og planlegge arbeid for en kommende periode. Ventende oppgaver som ikke enda er prioritert eller inntatt i en sprint, sies å ligge i «backlog».

Vedlegg 2 beskriver nærmere hvordan HDO tar sikte på å operasjonalisere virksomhetsplanen i ny organisering gjennom fokus på synliggjøring av knytningen mellom oppdrag, satsninger og initiativer i virksomhetsplanen, og oppgavene som ligger i teamenes backlog. Etter hvert som teamene kommer i gang med sprintplanlegging og gjør seg tilstrekkelig kjent med plattformen dette foregår på, vil elementene i den etablerte virksomhetsplanen (oppdrag, satsninger mv.) registreres på plattformen, slik at teamenes aktiviteter kan knyttes til disse. På denne måten vil HDO kunne spore hvordan aktiviteter på ulike nivåer er med på å bidra til realiseringen av en satsning, å svare ut et oppdrag eller lignende, samt at det vil gjøre prioritering og kartlegging av arbeidsbelastning lettere.

# Administrerende direktørs anbefaling

Administrerende direktør anbefaler at:

1. Styret tar saken til orientering